6.9.2022 г.
BG
Официален вестник на Европейския съюз
C 342/199 Четвъртък, 17 февруари 2022 r.
Конкретни предизвикателства във връзка с правата на човека COVID-19 34. подчертава, че COVID-19 значително засили последните тенденции на нелиберални демокрации и автократични режими, които отслабват демокрацията; изразява съжаление относно злоупотребата с епидемиологичната криза от страна на тези режими с цел допълнително ограничаване на свободата на изразяване на мнение, свободата на събранията и свободата на религията и убежденията чрез ограничаване на функционирането на демократичните институции и потискане на несъгласието, включително ограничаване на свободата на медиите както онлайн, така и офлайн, и целенасочени кампании за оклеветяване срещу критиците и лицата, подаващи сигнали за нередности; освен това изразява съжаление във връзка с факта, че тези режими също така извършват дискриминация спрямо маргинализираните групи от населението, по-специално коренното население и други малцинства, масово използват инструменти за наблюдение, кампании за дезинформация, ограничения на достъпа до информация, по-специално от плуралистични и независими медии чрез общо спиране на интернет, ограничаване на скоростта на честотната лента и блокиране на съдържание, прилагане на спешни мерки без ясни критерии за тяхното отменяне, ограничения върху демократичното упражняване на избори и използване на селективен достъп до здравеопазване като средство за дискриминация срещу определени части от населението; 35. признава важната роля, която играят защитниците на правата на човека, като реагират на COVID-19 с поемането на множество нови роли в допълнение към ежедневната си работа по правата на човека, независимо от значителните и непропорционални рискове, пред които са изправени; със загриженост отбелязва, че правителства по цял свят са използвали пандемията като възможност за конкретни целенасочени действия срещу защитниците на правата на човека, като отказват да ги освободят от затвора, удължават задържането им в изолация, ограничават посещенията в затвора и осъждат защитници на човешките права въз основа на изфабрикувани обвинения на съдебни заседания при закрити врата; 36. подчертава, че пандемията от COVID-19 се отрази отрицателно върху икономическите и социалните права в повечето държави по света, докато здравната и последващата икономическа криза предизвикаха нарастване на неравенството в рамките на и между държавите; осъжда продължаващите опити на органите да отказват да предоставят жизненоважна информация на международни разследващи органи относно произхода и разпространението на COVID-19; подчертава, че силното отрицателно въздействие на COVID-19 засегна непропорционално групите в уязвимо положение, включително жените, ЛГБТИК лицата, бедните, децата, хората с увреждания, мигрантите, бежанците, лицата, търсещи убежище, религиозните малцинства, малцинствата от гледна точка на убеждения и други малцинства, неформалните работници и лицата, лишени от свобода или задържани, наред с други; подчертава, че групите в уязвимо положение са също така засегнати в по-голяма степен от отрицателните икономически и социални последици от пандемията, както и от ограниченията в достъпа до здравеопазване и образование; отбелязва със загриженост увеличаването на броя на изказванията, проповядващи нетолерантност, дискриминация и омраза срещу определени групи в уязвимо положение, по-специално малцинствени групи, както и ограниченията на основните свободи; 37. подчертава, че ЕС следва да увеличи подкрепата си за справяне с отрицателните последици от COVID-19, особено за групите в уязвимо положение; за тази цел призовава ЕС спешно да увеличи усилията си за премахване на тревожното неравновесие в световното разпространение на ваксини, като по този начин изпълни предишния си ангажимент да подкрепи ваксината срещу COVID-19 като световно обществено благо, наред с другото, чрез технологичен трансфер и увеличаване на местното производство, включително чрез Платформа за достъп до технологии на СЗО във връзка с COVID-19, за да се гарантира, че ваксините са на разположение, достъпни са и са на приемливи цени за максимален брой хора; подчертава, че е важно да се подкрепи укрепването на системите за образование и здравеопазване, за да станат те устойчиви на бъдещи заплахи; настоятелно призовава ЕС и неговите държави членки да увеличат финансирането за предоставяне на основни обществени здравни услуги; подчертава в този контекст значението на социалната закрила; призовава за по-голяма подкрепа за иновативни технологии за тази цел и приветства реакцията на „Екип Европа“; признава правото на физическо и психично здраве, което в много държави все още е обект на стигматизиране и дискриминация, и подчертава, че пандемията от COVID-19 разкри огромно пренебрегване при предоставянето на грижи за психичното здраве; Защитници на правата на човека 38. приветства важната работа, извършена от всички защитници на правата на човека по света, понякога на най-жестока цена, и използва тази възможност да признае приноса на всички защитници на правата на човека в движението за правата на човека; отново заявява, че защитниците на правата на човека често са единствените партньори, които могат да извършват мониторинг на място и защита на правата на човека в някои територии, като например окупирани или анексирани територии, особено в определени зони на замразен конфликт, където както международната общност, така и ЕС имат ограничен капацитет за ангажиране; 39. изразява сериозна загриженост относно несигурното положение на защитниците на правата на човека и изразява съжаление относно факта, че те са жертви на нарастващо насилие, включително целенасочени убийства; посочва, че някои държави имат особено тревожни резултати, когато става въпрос за преследване, тормоз, сплашване, отвличане и извънсъдебни убийства на защитниците на правата на човека; подчертава особено тежкото положение на защитниците на човешките права на жените, на трудовите и екологичните права и на правата на коренното население, което беше допълнително утежнено от